Trafalgari väljak

Trafalgari väljak asub Londoni kesklinnas. Väljakut, mis on üks kuulsamaid ja turistirohkemaid Suurbritannias ja kogu maailmas, külastab aastas 15 miljonit inimest.

Algselt kavatseti väljakule anda kuningas William IV nimihttps://exploring-london.com/tag/king-william-iv-square/ vaadatud 05.02.2018. Arhitekt George Ledwell Taylori ettepanekul nimetati see Napoleoni sõdade käigus 1805. aastal toimunud Trafalgari lahingu järgi, kus Briti laevastik purustas admiral Nelsoni juhtimisel Prantsuse-Hispaania laevastiku. Trafalgari väljaku keskel seisab Nelsoni monument (Nelsoni sammas).

Väljakul toimuvad mitmesugused üritused ja pidustused. Siin tervitatakse uut aastat ja jõulude ajal seisab väljakul jõulupuu, mille alates 1947. aastast on igal aastal kinkinud Norra, et nii tänada britte II maailmasõjas osutatud abi eesthttps://www.london.gov.uk/about-us/our-building-and-squares/christmas-trafalgar-square vaadatud 05.02.2018.

 Viited 

Välislingid

 Trafalgar Square'i koduleht

Kategooria:London
Kategooria:Väljakud